นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยภายหลังคณะอนุกรรมการส่งเสริมวัฒนธรรมในเขตพัฒนาพิเศษภาคตะวันออก หรือ อีอีซี ว่า จากกรณีที่รัฐบาลกำหนดนโยบายการพัฒนาระเบียงเศรษฐกิจพิเศษภาคตะวันออก หรือ อีอีซี ครอบคลุม  3  จังหวัด คือ ชลบุรี ฉะเชิงเทรา และระยอง รวมถึงจังหวัดอื่นๆ ที่มีพื้นที่ติดต่อ อาทิ จันทบุรี ตราด สระแก้ว ทั้งนี้ เนื่องจากพื้นที่ดังกล่าวมีแหล่งทุนทางวัฒนธรรมจำนวนมากที่สามารถสนับสนุนการขับเคลื่อนโครงการดังกล่าวตามนโยบายของรัฐบาล ดังนั้น กระทรวงวัฒนธรรม(วธ.) จึงแต่งตั้งคณะอนุกรรมการส่งเสริมวัฒนธรรมในเขตพัฒนาพิเศษภาคตะวันออก เพื่อพิจารณาจัดทำโครงการที่จะบรรจุในร่างแผนปฏิบัติการการพัฒนาและส่งเสริมการท่องเที่ยวในพื้นที่อีอีซี เพื่อจัดส่งรายละเอียดทั้งหมดให้แก่สำนักงานคณะกรรมการนโยบายการพัฒนาระเบียงเศรษฐกิจพิเศษภาคตะวันออก (สกรศ.)